
ПРАВИЛНИК
ЗА ОРГАНИЗАЦИЯТА И ДЕЙНОСТТА  НА УЧЕНИЧЕСКИЯ СЪВЕТ
ПРИ ОУ „ХРИСТО СМИРНЕНСКИ“	 ГРАД ГЕНЕРАЛ ТОШЕВО



[bookmark: _GoBack]Глава І   ОБЩИ ПОЛОЖЕНИЯ
Статут 
Чл. 1. Ученическият съвет е орган на ученическо самоуправление в ОУ „Христо Смирненски", гр. Генерал Тошево на доброволен принцип, работещ в съответствие със ЗПУО, нормативните актове на МОН, Правилника за дейността на училището, училищните правилници и училищните планове. 
Цели 
Чл. 2. Ученическият съвет е изразител на идеите на учениците и съдейства за организирането и реализирането на инициативи, чрез които учениците развиват и утвърждават своите знания в образователно възпитателния процес, лични творчески качества и умения, както и други инициативи и форми на организирана общоучилищна и извънкласна дейност. 

Глава ІІ   ПРЕДМЕТ НА ДЕЙНОСТ 
Чл. 3. Предмет на дейност на Ученическия съвет: 
1. Утвърждава  активното участие на учениците в образователно възпитателния процес; 
2. Обединява и представлява учениците от ОУ „Христо Смирненски“, гр. Генерал Тошево; 
3. Дава  гласност на проблемите на учениците;
4. Защитава правата и интересите на учениците; 
5. Мотивира и стимулира учениците да поемат конкретни отговорности при реализиране на процеса на самоуправление; 
6. Стимулира свободния обмен на знания и интелектуални ценности между учениците в училището; 
7. Превръща Ученическия съвет в център за инициативи на учениците, касаещи училищния живот и училищния колектив; 
8. Съдейства на училищното ръководство чрез идеи за провеждане на общоучилищни мероприятия и тяхното организиране; 
9. Инициира образователни мероприятия по актуални проблеми на младото поколение в сътрудничество със специалисти в дадената област (чрез дискусии, лекции, срещи и др.); 
10. Създава условия за изявата на личностните качества, умения и таланти на учениците от  ОУ  "Христо Смирненски", гр. Генерал Тошево и популяризира постиженията им в съответствие с основните цели на Ученическия съвет. 

Глава ІІІ   ЧЛЕНСТВО 
Чл. 4. В състава на  Ученическия съвет се включват  до двама представители от всички паралелки. 
Чл. 5. Учениците от всяка паралелка предлагат свои съученици за представители на класа чрез таен избор. Той трябва да отговаря на следните изисквания: редовен и последователен в учебната дейност; отговорен и инициативен; безпристрастен и упорит при решаване на проблеми; човек, чието мнение се уважава в  колектива и има изграден авторите, за да представя достойно класа си.  
Чл. 6. Сформираният Ученически съвет избира свое ръководство и работи на екипен принцип в съответствие с нормативната уредба в областта на образованието и Вътрешните правилници на училището. 
Чл. 7. Изборният мандат за работа на Ученическия съвет е една календарна година. 

Глава ІV   УПРАВЛЕНИЕ 
Органи на самоуправление 
Чл. 8.  Органите на самоуправление на Ученическия съвет са: 
1. Общо събрание на Ученическия съвет; 
2. Управителен съвет на Ученическия съвет.
Чл. 9. Управителният съвет на Ученическия съвет се състои от 7 членове: Председател на Ученическия съвет (избран чрез таен вот от всички желаещи да се включат ученици в училището), Заместник-председател на Ученическия съвет и председатели на комисии - координатори на различни дейности, съгласно целите и предмета на дейност на Ученическия съвет. 
Чл. 10. Управителният съвет на Ученическия съвет се избира с мнозинство на първото Общо събрание  за период от една календарна година. 
Общо събрание на Ученическия съвет 
Чл. 11. Общото събрание се свиква в началото на всеки учебен срок и в края на учебната година или при необходимост. Води се протокол. 
Чл. 12.  Първото Общо събрание е отчетно-изборно и се провежда в началото на учебната година. 
1. Дневен ред: 
(1) Приемане на отчета на Председателя на Ученическия съвет; 
(2) Избор на Управителен съвет на Ученическия съвет -  представителство в първото Общо събрание се осъществява от ученици представители на всички паралелки в ОУ "Христо Смирненски", гр. Генерал Тошево. 
1. Избор на нов Председател на Ученическия съвет. 
2. Избор на Заместник -председател на Ученическия съвет. 
3. Избор на председатели и членове на комисии: 
А) „Мероприятия” 
Б) „Образователно възпитателна дейност” 
В) „Вътрешен ред и дисциплина” 
Г) „Връзки с обществеността” 
Д) „Дежурство” 
(3) Изменение и допълване на Правилника и приемане на други вътрешни разпоредби при необходимост; 
(4) Изготвяне на Годишен план за дейността на Ученическия съвет. 
(5) Решенията на първото Общо събрание се приемат с мнозинство от 50% + 1 глас от присъстващите. 
Чл. 13. Текущи Общи събрания на Ученическия съвет се провеждат след първото Общо събрание по изключение и при нужда и могат да се свикват от Управителния съвет  на Ученическия съвет. 
1. Свикване на Общо събрание се извършва чрез предварителна покана, която съдържа информация за дневния ред на въпросите за обсъждане, датата, часа и мястото на провеждане, както и друга конкретна за случая информация. 
2. При липса на кворум председателят преценява дали да разпусне събранието в зависимост от неотложността на въпросите, които трябва да бъдат обсъдени. 
3. Решенията на текущо Общо събрание се приемат с мнозинство от 50% + 1 глас от присъстващите. 
4. Общото събрание на Ученическия съвет не може да приема решения, засягащи въпроси, които не са били публикувани в поканата, освен когато при представянето им никой не възразява повдигнатите въпроси да бъдат обсъждани. 

Глава V    ПРАВА И ЗАДЪЛЖЕНИЯ 
Права и задължения на председателя на Ученическия съвет
 Чл. 14. Председателят на Ученическия съвет има право: 
1. да свиква Общо събрание на Ученическия съвет; 
2. да свиква редовни и извънредни заседания на Управителния съвет на Ученическия съвет; 
3. да предлага и организира мероприятия на Ученическия съвет, съгласно целите на Ученическия съвет и Плана за работа; 
4. при покана да присъства на Педагогически съвет, когато се обсъждат въпроси, касаещи дейността на Ученическия съвет или персонално ученик от ОУ „Христо Смирненски", гр. Генерал Тошево; 
5. да дава мнения и предложения пред училищното ръководство по въпроси, които се отнасят до организирания живот на учениците, съгласно Плана и Правилника за работа на Ученическия съвет; 
6. да търси съдействието и подкрепата на училищното ръководство и педагогическите специалисти за реализиране на дейностите и решенията на Ученическия съвет; 
7. да предлага за избиране нови членове на Управителния съвет на Ученическия съвет  и съответно за освобождаване вече избрани такива с аргументи, което се гласува на Общо събрание; 
Чл. 15. Председателят на Ученическия съвет е длъжен: 
1.  да спазва Правилника за работа на Ученическия съвет; 
2. със своите действия да работи за престижа на Ученическия съвет и на ОУ "Христо Смирненски", гр. Генерал Тошево; 
3. да пази авторитета на педагогическите специалисти, като се въздържа от обсъждането на стила и начина им на преподаване, оценяването и налагането на санкции. 
4. да ръководи дейността на Общото събрание и Управителния съвет на Ученическия съвет; 
5. да работи по предварително приет от Управителния съвет план и актуализира своевременно дейността на Ученическия съвет съобразно нови идеи и предложения или нови обстоятелства, касаещи учениците от ОУ  "Христо Смирненски", гр. Генерал Тошево; 
6. да контролира спазването на реда при провеждане на заседания на Ученическия съвет; 
7. да утвърждава работата в екип и поощрява дейността на членовете на Ученическия съвет с морални награди; 
8. да контролира финансовия ресурс, да не злоупотребява с него и с работата на Ученическия съвет, да се стреми да го съхранява и увеличава; 
9. да представлява Ученическия съвет на обществени форуми и популяризира неговите инициативи; 
10. да се отчита за дейността на Ученическия съвет пред Педагогическия съвет.
Права и задължения на заместник-председателя на Ученическия съвет 
Чл. 16. Заместник-председателят има право: 
1. да замества Председателя на Ученическия съвет в негово отсъствие при участие в различни мероприятия и заседания на Ученическия съвет; 
2. да участва в ръководството на дейността на Ученическия съвет; 
3. да предлага и организира мероприятия на Ученическия съвет съгласно целите на Ученическия съвет и Плана за работа; 
4. да дава мнения и предложения пред училищното ръководство по въпроси, които се отнасят до организирания живот на учениците съгласно Плана и Правилника за работа на Ученическия съвет; 
5. да търси съдействието и подкрепата на педагогическото ръководство и колектив за реализиране на дейностите и решенията на Ученическия съвет. 
Чл. 17. Заместник-председателят е длъжен: 
1. да спазва Правилника за работа на Ученическия съвет; 
2. със своите действия да работи за престижа на Ученическия съвет и на ОУ „Христо Смирненски” гр. Генерал Тошево; 
3. да пази авторитета на педагогическите специалисти, като се въздържа от обсъждането на стила и начина им на преподаване, оценяването и налагането на санкции. 
4. да контролира спазването на реда при провеждане на заседания на Ученическия съвет; 
5. да съгласува своите действия с Председателя на Ученическия съвет и да се отчита пред него за дейността си; 
6. да контролира финансовия ресурс на Ученическия съвет, да не злоупотребява с него и с работата на Ученическия съвет, да се стреми да го съхранява и увеличава. 
Права и задължения на членовете на Ученическия съвет.
Чл. 18. Членовете на Ученическия съвет имат право: 
1. да внасят предложения за промени в структурата и функциите на Ученическия съвет на Общите събрания; 
2. да приемат, допълват и коригират Правилника на Ученическия съвет по време на Общо събрание в началото на всеки мандатен период; 
3. да търсят съдействието и подкрепата на педагогическото ръководство и колектив за реализиране на дейностите и решенията на Управителния съвет; 
4. да внасят предложения за инициативи, както и да участват в тяхното осъществяване; 
5. да присъстват по желание на заседания на Управителния съвет, ако имат конкретна идея за обсъждане.
Чл. 19. Членовете на Ученическия съвет са длъжни: 
1. да спазват Правилника за работа на Ученическия съвет; 
2. със своите действия да работят за престижа на Ученическия съвет и на ОУ " Христо Смирненски" гр. Генерал Тошево; 
3. да пазят авторитета на членовете на педагогическия колектив, като се въздържат от обсъждането на стила и начина им на преподаване, оценяването и налагането на санкции. 
4. да присъстват на Общите събрания на Ученическия съвет, освен в случаите, когато имат извинителна причина; 
5. да съгласуват и информират за своите действия председателя на Ученическия съвет и председателите на комисии; 
6. да бъдат осведомени по въпросите, свързани с целите и предмета на дейност на Ученическия съвет; 
7. да информират учениците в гимназията за подготвяните инициативи и тяхното реализиране; 
8. да поемат отговорност за всяка планирана инициатива и да се ангажират с нейното осъществяване според възможностите си. 
Права и задължения на Управителния съвет  на Ученическия съвет 
Чл. 20.  Членовете на Управителния съвет  на Ученическия съвет имат право: 
1. да внасят предложения за промени в структурата и функциите на Ученическия съвет на Общите събрания и на заседанията на Управителния съвет.  
2. да търсят съдействието и подкрепата на училищното ръководство и педагогическите специалисти за реализиране на дейностите и решенията на Ученическия съвет; 
3. да внасят предложения за инициативи, както и да участват в тяхното осъществяване; 
4. да дават мнения и предложения пред училищното ръководство по въпроси, които се отнасят до организирания живот на учениците съгласно Плана и Правилника за работа на  Ученическия съвет.
 Чл. 21.  Членовете на Управителния съвет  на Ученическия съвет са длъжни: 
1. да спазват Правилника за работа на Ученическия съвет; 
2. със своите действия да работят за престижа на Ученическия съвет и на ОУ "Христо Смирненски“, гр. Генерал Тошево; 
3. със своите действия да пазят авторитета на педагогическите специалисти. Да се въздържат от обсъждането на стила и начина им на преподаване, оценяването и налагането на санкции. 
4. да съгласуват и информират за своите действия Председателя на Ученическия съвет. 
5. да присъстват на Общите събрания на Ученическия съвет и заседания на Управителния съвет, освен в случаите, когато имат извинителна причина; 
6. да бъдат осведомени по въпросите, свързани с целите и предмета на дейност на Ученическия съвет; 
7. да информират учениците в училището за подготвяните инициативи и тяхното реализиране; 
8. да поемат отговорност за всяка планирана инициатива и да се ангажират с нейното осъществяване според възможностите си; 
9. да подготвят следващото отчетно-изборно Общо събрание след заседание, на което се вземе решение за регламента на изборите. 

Глава VІ    СЪТРУДНИЧЕСТВО 
Чл. 22. Ученическия съвет работи в сътрудничество с: 
1. Директора на ОУ „Христо Смирненски“, гр. Генерал Тошево;
2. Заместник директора учебна дейност;
3. Педагогическият съвет; 
4. Училищното настоятелство; 
5. Общественият съвет; 
6. Класните ръководители; 
7. Педагогическите специалисти.
8. Родителска общност;
9. С ученически съвети на други училища; 
10. С извънучилищни институции, общински и държавни органи и организации, НПО.

Глава VII ФИНАНСИРАНЕ
Чл. 23. Финансово дейността на Ученическия съвет се подпомага от училищното настоятелство, спонсори, благотворителни дейности и други инициативи на учениците и училището.
Глава VІІI   ЗАКЛЮЧЕНИЕ 

Чл. 24. Правилникът е ръководство за работа на Ученическия съвет, одобрен от педагогическото ръководство, и се спазва от всеки ученик, който участва в Ученическия съвет. 
Чл. 25. Правилникът може да бъде променян и допълван само на Общо събрание на Ученическия съвет след гласуване с мнозинство.

